ΓΡΑΠΤΗ ΕΡΩΤΗΣΗ E-2740/99

υποβολή: Bart Staes (Verts/ALE) προς την Επιτροπή

(18 Ιανουαρίου 2000)

Θέμα: Χημικό εργοστάσιο Elf-Atochem στο Boretto, Reggio Emilia (Emilia Romagna, Ιταλία)

Έχονταςπόψη ότι στο δήμο Boretto στην περιφέρεια Emilia Romagna, του ιταλικού κράτους λειτουργεί χημικό εργοστάσιο που ανήκει στην πολυεθνική Elf-Atochem" ότι τον Ιανουάριο του 1998 στο εργοστάσιο Elf-Atochem σημειώθηκε χημικό ατύχημα και ότι έχει επομένως κινηθεί ποινική διαδικασία κατά των νομίμων εκπροσώπων της εγκατάστασης" ότι κατά τα έτη αυτά οι κάτοικοι της περιοχής και οι εργαζόμενοι σε επιχειρήσεις εγκατεστημένες κοντά στο εργοστάσιο Elf-Atochem διαμαρτυρήθηκαν στις τοπικές και περιφερειακές αρχές για τις δυσχέρειες και τις οσμές που προκάλεσαν οι χημικές ουσίες του εν λόγω εργοστασίου" ότι τα χημικάλικά που χρησιμοποιεί η Elf-Atochem και η εγκύτητα του εργοστασίου σε κατοικημένες περιοχές θα προκαλούσαν, σύμφωνα με τους ενδιαφερόμενους πολίτες, δυσχέρειες και σοβαρή βλάβη τηςγείας (για το πρόβλημα έχει επίσης ενδιαφερθεί και η Περιφερειακή Υπηρεσία Προστασίας Περιβάλλοντος του διαμερίσματος Emilia Romagna)" ότι στις 6 Δεκεμβρίου 1999 επισημάνθηκαν και πάλι δυσχέρειες στην περιοχή γύρω από το χημικό εργοστάσιο της Elf-Atochem" ότι οι εργαζόμενοι στις γειτονικές επιχειρήσεις επεσήμαναν μια ενοχλητική οσμή" ότι ήδη την προηγούμενη εβδομάδα σημειώθηκε παρόμοια βλάβη που κινητοποίησε την Περιφερειακή Υπηρεσία Προστασίας Περιβάλλοντος, τις δημοτικές αρχές του Boretto και την τοπική αστυνομία" ότι παρενέβη επίσης και η Πυροσβεστική για να σώσει ένα βυτίο με χημικές ουσίες που εξετράπη της πορείας του στην περιοχή του δήμου Boretto,

δεν θεωρεί η Επιτροπή σκόπιμο να ενεργοποιηθεί προκειμένου να ζητήσει από το ιταλικό κράτος να εξακριβώσει εάν το εργοστάσιο Elf-Atochem του Boretto τηρεί τους κανονισμούς της Ευρωπαϊκής Ένωσης όσον αφορά το σεβασμό του περιβάλλοντος, την ασφάλεια στον τόπο εργασίας, τηνγεία των πολιτών, τη χρήση και εκπομπή ουσιών επικινδύνων για τηνγεία;

Απάντηση της κ. Wallstrm εξ ονόματος της Επιτροπής

(23 Φεβρουαρίου 2000)

Κατά τη γνώμη της Επιτροπής, και με βάση τις πληροφορίες που παρέχει το Αξιότιμο Μέλος, η κατάσταση στην οποία αναφέρεται μπορεί να εμπίπτει στο πεδίο ισχύος της οδηγίας του Συμβουλίου 84/360/ΕΟΚ της 28ης Ιουνίου 1984, για την καταπολέμηση της ατμοσφαιρικής ρύπανσης από βιομηχανικές εγκαταστάσεις(1), αν η εγκατάσταση μπορεί να θεωρηθεί χημικό εργοστάσιο παραγωγής ολεφινών, παραγώγων ολεφινών, μονομερών και πολυμερών ή παραγωγής άλλων οργανικών ενδιαμέσων προϊόντων ή βασικών ανόργανων χημικών

ουσιών, και της οδηγίας του Συμβουλίου 96/82/ΕΚ της 9ης Δεκεμβρίου 1996, για την αντιμετώπιση μεγάλων ατυχημάτων με επικίνδυνες χημικές ουσίες(2), με την οποία καταργούνταν η οδηγία του Συμβουλίου 82/501/ΕΟΚ της 24ης Ιουνίου 1982, για τα μεγάλα ατυχήματα από ορισμένες βιομηχανικές δραστηριότητες(3), αν ηπόψη εγκατάσταση μπορεί να θεωρηθεί ότι εμπίπτει στους ορισμούς του άρθρου 2 και 3 της οδηγίας 96/82/ΕΚ.

Με το άρθρο 4 της οδηγίας 84/360/ΕΟΚ προβλέπεται ότι για τις εν λειτουργία μετά από την 1 Ιουνίου 1987 εγκαταστάσεις οι κατασκευασμένες ή εγκεκριμένες μετά από την ημερομηνία αυτή, εκδίδεται άδεια λειτουργίας μόνο όταν η αρμόδια αρχή κρίνει ότι: 1. Όλα τα ενδεδειγμένα προληπτικά μέτρα κατά της ατμοσφαιρικής ρύπανσης έχουν πράγματι ληφθεί, περιλαμβανομένης και της εφαρμογής της καλύτερης διαθέσιμης τεχνολογίας, με την προϋπόθεση ότι τα μέτρα αυτά δεν συνεπάγονταιπερβολικές δαπάνες" 2. Η λειτουργία του εργοστασίου δεν προκαλεί σημαντική ατμοσφαιρική ρύπανση ειδικότερα σε εκπομπές ουσιών που αναφέρονται στο παράρτημα ΙΙ" 3. Δεν θαπερβαίνεται καμία από τις εν ισχύι οριακές τιμές εκπομπής " 4. Όλες οι ισχύουσς οριακές τιμές για την ποιότητα της ατμόσφαιρας λαμβάνονταιπόψη. Στο άρθρο 12 αναφέρεται: Τα κράτη μέλη παρακολουθούν τις εξελίξεις σε ό,τι αφορά την καλύτερη διαθέσιμη τεχνολογία και την κατάσταση του περιβάλλοντος. Υπό το φως της εξέτασης αυτής επιβάλλουν όπου χρειάζεται τις ενδεδειγμένες προϋποθέσεις για την έγκριση λειτουργίας των βιομηχανιών, σε συμφωνία με την παρούσα οδηγία, με βάση τόσο τις εν λόγω εξελίξεις όσο και τη θέληση αποφυγήςπερβολικών δαπανών για τις εν λόγω εγκαταστάσεις, λαμβάνοντας ειδικότεραπόψη την οικονομική κατάσταση των εργοστασίων που ανήκουν στην κατηγορία αυτή.

Με το άρθρο 5 της οδηγίας 96/82/EC και το προηγούμενο άρθρο 3 της οδηγίας 82/501/ΕΟΚ,ποχρεούται ο επιχειρηματίας να λάβει όλα τα μέτρα που απαιτούνται για την πρόληψη μεγάλων ατυχημάτων και για τον περιορισμό των συνεπειών τους στον άνθρωπο και στο περιβάλλον. Με το άρθρο 14 της οδηγίας 96/82/ΕΚ και το προηγούμενο άρθρο 10 της οδηγίας 82/501/ΕΟΚ, ζητείται ο επιχειρηματίας, το δυνατό συντομότερο μετά από ένα μεγάλο ατύχημα, να ενημερώνει τις αρχές και να παρέχει σε αυτές στοιχεία σχετικά με τις συνθήκες του ατυχήματος, τις εμπλεκόμενες επικίνδυνες ουσίες, διαθέσιμα στοιχεία αξιολόγησης των συνεπειών ενός ατυχήματος επί του ανθρώπου και του περιβάλλοντος και με τα ληφθέντα μέτρα επείγουσας ανάγκης. Με τη σειρά τους οι αρχές πρέπει να εξασφαλίζουν τη λήψη όλων των απαραίτητων επανορθωτικών μέτρων εκ μέρους του επιχειρηματία. Επιπλέον, οι αρχές συλλέγουν κάθε χρήσιμη πληροφορία για την πλήρη ανάλυση των συνθηκών του ατυχήματος.

Η Επιτροπή μη γνωρίζοντας την κατάσταση που περιγράφεται από το Αξιότιμο Μέλος, θα λάβει τα ενδεδειγμένα μέτρα για τη συλλογή περαιτέρω πληροφοριών σχετικά και για να εξασφαλίσει την τήρηση της κοινοτικής νομοθεσίας.

Οι εργαζόμενοι που εκτίθενται σε χημικές ουσίες καλύπτονται από τα μέτρα που προβλέπονται στην κοινοτική νομοθεσία για τηνγεία και ασφάλεια στην εργασία, όπως στις οδηγίες του Συμβουλίου 80/1107/ΕΟΚ(4), 89/391/ΕΟΚ(5), 89/654/ΕΟΚ(6), 89/655/ΕΟΚ(9), 89/656/ΕΟΚ(10), 90/394/ΕΟΚ(7) και 98/24/ΕΟΚ(8). Οι εν λόγω οδηγίες παραθέτουν τις μίνιμουμ απαιτήσεις δυνάμει του άρθρου 137 της Συνθήκης ΕΚ (πρώην άρθρο 118Α) οι οποίες πρέπει να εφαρμόζονται στους χώρους εργασίας για να εξασφαλίζεται ότι όλα τα απαραίτητα μέτρα έχουν ληφθεί για την πρόληψη ή τον σωστό έλεγχο της έκθεσης των εργαζομένων στις χημικές ουσίες.

(1) ΕΕ L 188 της 16.7.1984.

(2) ΕΕ L 10 της 14.1.1997.

(3) ΕΕ L 230 της 5.8.1982.

(4) ΕΕ L 327 της 3.12.1980.

(5) ΕΕ L 183 της 29.6.1989.

(6) ΕΕ L 393 της 30.12.1989.

(7) ΕΕ L 196 της 26.7.1990.

(8) ΕΕ L 131 της 5.5.1998.

(9) ΕΕ L 393 της 30.12.1989.

(10) ΕΕ L 393 της 30.12.1989.